Пасля перапынку характар барацьбы змяніўся, наша каманда правяла некалькі замен і загуляла актыўней. У выніку галявыя моманты каля варот саперніка пачалі ўзнікаць часцей, але тройчы пастаўчане прамахваліся пры выкананні завяршальных удараў. Толькі на 67-ай мінуце пастаўчане павялічылі сваю перавагу, калі ўдарам з ходу левы нападаючы Дзмітрый Кундра, які аднавіўся пасля траўмы, забіў вельмі прыгожы гол. Аднак з такім развіццём падзей сапернік не пагадзіўся, арганізаваў хуткую контратаку, якую ўдала завяршыў адзіны цэнтрфорвард гасцей Віталь Смалякоў — 2:1.